
Norske jenter labrotter for amerikansk farmasi 
Norske eksperter som har mottatt penger fra vaksineprodusent, anbefaler Helsedepartementet at alle norske 12-årige jenter skal brukes som laboratorierotter for å teste ut vaksinen.
Merck, en amerikansk farmasigigant, ønsker å bruke norske 12-årige jenter som laboratorierotter slik at de kan få testet ut deres nye vaksine mot HPV. HPV er den vanligste seksuelt overførbare infeksjonen, og viruset kan forårsake livmorhalskreft. Rundt 300 kvinner rammes av livmorhalskreft i året i Norge.
VG har en artikkel om dette 18.05.07, ”Alle norske 12-årige jenter kan snart bli prøvekaniner”. Der viser de at Merck har inngått en avtale med Kreftregisteret. Aftenposten omtaler saken samme dato under artikkelen ”Kreftvaksine for 12-åringer er omstridt prøveprosjekt”
 Helseminister Brustad melder at hun kjenner ikke til avtalen, men departementet har fått en anbefaling fra Folkehelseinstituttet om å ta vaksinen inn i massevaksinasjonsprogrammet.
Norske eksperter har fått penger fra vaksineprodusenten
Fire av ekspertene som har rådet regjeringen til å starte vaksinering av alle 12 år gamle jenter, har fått penger til forskning eller blitt ansatt av den amerikanske legemiddelgiganten Merck, melder VG 19.05.07 i artikkelen ”Fikk betalt av vaksineprodusent”. Les den, og gjør opp din egen mening.
Fremstilt som helsetilbud, er egentlig forskning
VG sier det rett ut: ”… at alle 12-årige jenter i virkeligheten blir forsøksobjekter for Merck, dersom de norske ekspertene får det som de vil.” 
Vaksineringen blir fremstilt som et veldokumentert forebyggende helsetilbud, men er i virkeligheten et forskningsprosjekt, melder Charlotte Haug, lege og redaktør av Tidsskrift for Den norske Lægeforening.
Hun mener det faglige grunnlaget for å innlemme HPV-vaksinen i barnevaksinasjonsprogrammet er tynt, og skjønner ikke hvorfor fagfolkene og regjeringen har det så travelt i saken. Vaksinen er jo ikke vist sikker enda, melder National Vaccine Informations Center i en pressemelding.
Skjønner du hvorfor de likevel anbefaler vaksinen?...
 

Merck bestakk guvernør i Texas vedrørende HPV-vaksinen?
Guvernøren i Texas har prøvd å innføre HPV-vaksinen som en obligatorisk vaksine for alle 11-12-årige piker i Texas. Ikke uventet har han økonomiske bånd til Merck, vaksineprodusenten. Du kan blant annet lese litt om saken her.
Mercks medisin Vioxx drepte 60 000 mennesker 1999-2004
Vioxx kan du lese om på for eksempel www.mercola.com. Det skal bare kort nevnes her at Merck visste allerede i 2000, ett år etter at Vioxx ble sluppet på markedet, at medisinen økte risikoen for hjerteattakk. Likevel gjorde de alt de kunne for å holde disse forskningsresultatene hemmelige.
Mercks produkt Vioxx har forårsaket over 160 000 hjerteattakk og slag, og drepte over 60 000 brukere før det ble trukket fra markedet. Over 400 nordmenn ble drept, i følge Statens legemiddelverks egne tall.
Merck skal altså bruke norske jenter som prøvekaniner/laboratorierotter for vaksinen sin. Hvem vet? Kanskje vaksinen faktisk er bra? Vil du la datteren din teste det ut?
Norsk annonse anbefaler HPV-vaksinen. Tilfeldig?
Som nevnt i artikkelen ”Spekulativ annonse i VG” på nettsiden her, var det et spesielt syn å se hos VG 16.05.07. Det var en annonse av to glade og søte jenter som sang karaoke, med linken ”www.livmorhalskreft.com” som overskrift.
Det underliggende budskapet fra nettstedet annonsen viser til, er at det er fornuftig å ta en forebyggende HPV-vaksine dersom du er glad i datteren din.
Aner vi politisk påvirkning med tvilsomme midler, samtidig som folk skal kondisjoneres og gjøres klare til å akseptere HVP-vaksinen som en ny redning, akkurat som Tamiflu og fugleinfluensaen? Det er bare et spørsmål, tenk selv.

